
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 129 


.9 Μαρτίου 1995 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επικύρωση έκθεσης Επιτροπής καθορισμού ορίων αι- 
γιαλού στις θέσεις «Αλμυροπόταμος - Λυμνϊ - Κε¬ 
φάλι - Βροντή» Κοινότητας Απερίου νήσου Καρπά¬ 
θου, επισπεύδουοας Κοινότητας Απερίου . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή έκδοσης οικοδομικών αδειών και εκτέλεσης 
οικοδομικών εργασιών στα Ο.Τ. 38, 54, 63 και 64 
του ρυμοτομικού σχεδίου της (κάτω) Περσίας της 


Κοινότητας Περαίας (Ν. Θεσσαλονίκης) . 2 

Αναστολή έκδοσης οικοδομικών αδειών και εκτέλεσης 
οικοδομικών εργασιών στα Ο.Τ. 90-92 του εγκεκρι¬ 
μένου ρυμοτομικού σχεδίου πόλεως Αγίων θεοδώ¬ 
ρων Ν. Κορινθίας . 3 

Αποστάσεις οικοδομών από δρόμους, στους οικισμούς 
με πληθυσμό κάτω των 2.000 κατοίκων . 4 

ΑΝΑΚΟΙΝΩΣΕΙΣ 

Παρακατάθεση αποζημίωσης για την απαλλοτρίωση 
λόγω ρυμοτομίας στην Κομοτηνή . 5 

Διορθώσεις σφαλμάτων 

Διόρθωση σφάλματος στη ΔΠ/ΠΜ/54155/2127/ 

11.11.94 απόφαση Νομάρχη Θεσσαλονίκης . 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ- ΔΚ 396 (1) 

Επικύρωση έκθεσης Επιτροπής καθορισμού ορίων αιγια- 
λού στις θέσεις «Αλμυροπόταμος - Λυμνϊ - Κεφάλι - 
Βροντή» Κοινότητας Απερίου νήσου Καρπάθου, επι- 
σπεύδουσας Κοινότητας Απερίου. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο- 


κεντρώσεως» σε συνδυασμό με αυτές του Ν.Δ. 532/70 
και Β.Δ. 704/70. 

2. Τις διατάξεις του Κ.Δ. 132/1929 «περί Κτηματολογι- 
κού Κανονισμού Δωδεκανήσου που διατηρήθηκε σε ισχύ 
με το άρθρο 8 Ν. 510/1947. 

3. Τις διατάξεις του Α.Ν. 2344/40 «περί αιγιαλού και 
παραλίας» όπως έχουν τροποποιηθεί και συμπληρωθεί 
μεταγενέστερα. 

4. Τις διατάξεις ταυ Ν.Δ. 439/70 «περί συμπληρώσεως 
διατάξεων περί αιγιαλού». 

5. Τις διατάξεις του άρθρου 100 Π.Δ. 284/88 «περί συ- 
γκροτήσεως μεταξύ άλλων και της Επιτροπής καθορισμού 
ορίων αιγιαλού και παραλίας». 

6. Τις διατάξεις του άρθρου 20 Ν. 719/77 «περί του 
τρόπου σύνταξης τοπογραφικών - υψομετρικών διαγραμ¬ 
μάτων από ιδιώτες μηχανικούς κ.λπ.». 

7. Την υπ· αριθ. 1078204/927/0006Α/6.8.1992 κοινή 
υπουργική απόφαση των Υπουργών Προεδρίας της Κυ¬ 
βέρνησης και Οικονομικών περί περιορισμού Συλλογικών 
Οργάνων του Υπουργείου Οικονομικών, με την οποία δια¬ 
τηρείται η Επιτροπή καθορισμού ορίων αιγιαλού και θέ¬ 
σεων αμμοληψίας. 

8. Το Δ. 3090/646/1976 έγγραφο του Υπουργείου Οι¬ 
κονομικών «περί του στη Δωδεκάνησο ορίου αιγιαλού» σε 
συνδυασμό με τις 325/1971 και 203/1971 γνωμοδοτή¬ 
σεις του Ν.Σ.Κ. 

9. Την από 4.11.1994 έκθεση της κατά το άρθρο 100 
Π.Δ. 284/88 αρμοδίας Επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού στις 
περιοχές με τις επωνυμίες «Αλμυροπόταμος - Λυμνϊ - Κε¬ 
φάλι - Βροντή» της Κοινότητας Απερίου νήσου Καρπάθου, 
επισπεύδουοας της Κοινότητας Απερίου. 

10. Το από Δεκεμβρίου 1988 τοπογραφικό - υψομε¬ 
τρικό διάγραμμα, κλίμακας 1:1000 του Τοπογράφου μη¬ 
χανικού Γεωργίου Παπαθανασίου, το οποίο θεωρήθηκε 
και ελέγχθηκε ως προς την ακρίβεια της αποτύπωσης των 
προς τη θάλασσα ιδιοκτησιών από τη Δ/νση Τεχνικών 
Υπηρεσιών Νομαρχίας Δωδεκανήσου την 3.11.1994. Στο 
τοπογραφικό αυτό χαράχθηκε με κόκκινη συνεχόμενη πο¬ 
λυγωνική γραμμή και οριογραμμή του αιγιαλού με στοιχεία 
κορυφών (1,2, 3, 4, 5, 6, 7, 8, 9, 10, 11, 12, 13 και 14) οι 
οποίες εξασφαλίζονται οπό σταθερά σημεία επί του εδά¬ 
φους. 

Οριογραμμή παραλίας δεν χαράχθηκε διδτι το όριο του 
αιγιαλού φθάνει μέχρι τα προς τη θάλασσα όρια των ιδιο¬ 
κτησιών ή τέμνει αυτά, σύμφωνα με τις διατάξεις άρθρου 3 
Κ.Δ. 132/1929. 

11. Το με αριθμό Φ.544.5/24/95/Σ.36/16.1.1995 έγ¬ 
γραφο του Γενικού Επιτελείου Ναυτικού, με το οποίο συμ¬ 
φωνεί με τα καθορισθέντα από την Επιτροπή όρια αιγια- 
λού. 

Εισηγουμόνσυ του Προϊσταμένου της Κτηματικής Υπη¬ 
ρεσίας Δωδεκανήσου, αποφασίζουμε: 

Επικυρούμε την από 4.11.1994 έκθεση της κατά το άρ¬ 
θρο 100 Π.Δ. 284/88 Επιτροπής καθορισμού ορίων αιγια- 
λού και παραλίας (διατηρηθείσα με την υπ’ αριθ. 
1078204/927/0006Α/6.8.92 κοινή υπουργική απόφαση 
των Υπουργών Προεδρίας της Κυβέρνησης και Οικονομι¬ 
κών) στις παραλιακές περιοχές με τις επωνυμίες «Αλμυ- 
ροπόταμος - Λυμνί - Κεφάλι - Βροντή» της Κοινότητας 
Απερίου νήσου Καρπάθου, καθώς επίσης και το συνο- 
δεύον αυτή από Δεκεμβρίου έτους 1988 τοπογραφικό - 
υψομετρικό διάγραμμα, κλίμακας 1:1000 του Τοπογρά¬ 
φου μηχανικού Γεωργίου Παπαθανασίου, το οποίο ελέγ¬ 
χθηκε και θεωρήθηκε ως προς την ακρίβεια των προς τη 
θάλασσα ιδιοκτησιών από τη Δ/νση Τεχνικών Υπηρεσιών 
Νομαρχίας Δωδεκανήσου την 3.11,1994. 

Στο τοπογραφικό αυτό διάγραμμα χαράχθηκε από την 
αρμόδια Επιτροπή, όπως παραπάνω αναφέρεται η οριο- 
γραμμή του αιγιαλού με κόκκινη συνεχόμενη πολυγωνική 
γραμμή με στοιχεία κορυφών (1,2, 3, 4, 5, 6, 7, 8, 9,10, 
11,12,13,14) οι οποίες εξασφαλίζονται από σταθερά ση¬ 
μεία επί του εδάφους. 

Οριογραμμή παραλίας δεν χαράχθηκε διότι το όριο του 
αιγιαλού φθάνει μέχρι των ορίων των προς τη θάλασσα 
ιδιοκτησιών, ή τέμνει αυτά, σύμφωνα με τις διατάξεις άρ¬ 
θρου 3 ΚΔ 132/1929 «περί Κτηματολογικού Κανονισμού 
Δωδεκανήσου» που διατηρήθηκε σε ισχύ με το άρθρο 8 Ν. 
510/1947. 

Ο καθορισμός της οριογραμμής του αιγιαλού στη θέση 
αυτή γίνεται για πρώτη φορά και δεν έχει καθορισθεί και 
στις παράπλευρες περιοχές. 

Μέσα στη ζώνη αιγιαλού δεν υπάρχουν κτίσματα. 

Ο καθορισμός της οριογραμμής αιγιαλού γίνεται προς 
εξυπηρέτηση των σκοπών των διατάξεων του άρθρου 1 
Ν.Δ. 439/70 οε συνδυασμό με τις οδηγίες του Υπουρ¬ 
γείου Οικονομικών ως τη Δ. 3090/646/1976 διαταγή του. 

Η καθοριαθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμερίου 
κύμματος, προσαυξημένο κατά 12 μέτρα σύμφωνα με τις 
διατάξεις άρθρου 3 Κ.Δ. 132/1929 «περί Κτηματολονικού 
Κανονισμού Δωδεκανήσου» που διατηρήθηκε σε ισχύ με 
το άρθρο 8 Ν. 510/1947. 

Η παρούσα απόφαση μαζί με την έκθεση της Επιτροπής 
και το τοπογραφικό - υψομετρικά διάγραμμα, να δημο- 
σιευθούν στην Εφημερίδα της Κυβερνήσεως. 

Ρόδος, 20 Φεβρουάριου 1995 

Ο Περιφερειακός Διευθυντής 
ΓΙΑΝΝΗΣ ΜΑΧΑΙΡΙΔΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΑΠΑΛΟΥ 
(άρθρ. 74 Π.Δ. 636/77) 

Για τον καθορισμό για πρώτη φορά των ορίων του αιγιαλού 

στη θέση Αλμυροπόταμος, Λυμνί, Κεφάλι, Βράντι της 

Κοινότητας Απερίου Καρπάθου. 

Κάρπαθος σήμερα την 4 Νοεμβρίου 1994, οι υπογε¬ 
γραμμένοι: 

1. Στιβακτάκη Αικατερίνη, Προϊσταμένη Δ.Ο.Υ. Καρπά¬ 
θου ως Πρόεδρος. 

2. Λάμπρος Ιωάννης, Πολιτικός μηχανικός, Προϊστάμε¬ 
νος Πολεοδομικού γρ. Καρπάθου ως μέλος. 

3. Παπαιωάννου Θεμιστοκλής, Λιμενάρχης Υπολιμε- 
ναρχείου Καρπάθου, ως μέλος, αποτελούντες την Επι¬ 
τροπή καθορισμού των ορίων του αιγιαλού και παραλίας 
βάσει του άρθρ. 74 του Π.Δ. 636/77 και της από 3.11.94 
εντολής της Προέδρου αυτής μεταβήκαμε επί τόπου οτην 
πιο πάνω περιοχή την 3.11.94, αφού λάβαμε υπόψη: 

1. Το υπ’ αρ. Φ.544.5/510/92/Σ 1160 έγγραφο του 
ΥΠ.ΕΘ.Α. του ΓΕΝ δ/νση Α2 τμήματος IV. 

2. Το από 20.10.89 έγγραφο της Κοινότητας Απερίου 
Καρπάθου με το οποίο ζητείται ο καθορισμός των ορίων 
του αιγιαλού στην πιο πάνω περιοχή. 

3. Τα από Δεκεμβρίου 1988 Σχεδιαγράμματα εις δι- 
πλούν του Τοπογράφου Μηχανικού Παπαθανασίου Γεωρ¬ 
γίου οε κλίμακα 1:100 θεωρημένα για τον έλεγχο και την 
ακρίβεια της αποτυπώσεως την 3.11.94. 

4. Τις διατάξεις του Α.Ν. 2344/40 (ΦΕΚ 154 Α') και ίου 
Α.Ν. 269/68 καθώς και του Κ.Δ. 132/1929. 

5. Την από 3.11.94 επιτόπια μετάβαση με την οποία 
σχηματίσαμε αντίληψη για το πλάτος της βρέχόμενης ζώ¬ 
νης ξηρός και λοιπών συναφών στοιχείων, δηλαδή: 

α) Μορφολογία της περιοχής: πρόκειται για έκταση πε¬ 
δινή με βλάστηση ποώδη. 

β) Η ακτή είναι αμμώδης. 

γ) Ο θαλάσσιος χώρος παρουσιάζει νερά σβαθή, με με¬ 
γάλο ανάπτυγμα πελάγους χωρίς παλίρροια. 

δ) Καιρικές συνθήκες που επικρατούν είναι νοτιοανατο¬ 
λικοί άνεμοι μέτριας έντασης με ύψος κυμάτων ενάμισυ 
περίπου μέτρων, αποφασίζει: 

1. Καθορίζει στα πιο πάνω τοπογραφικό διαγράμ¬ 
ματα: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή 1, 2, 3, 4, 5, 6, 7, 8, 9, 10. 11, 12, 13, 
14, της οποίας οι κορυφές εξασφαλίζονται από τα στα¬ 
θερά σημεία επί του εδάφους Β1, Β2, Β3, Β4, Β5, Β6, Β7, 
Β8, Β9, ΒΙΟ, Β11, προσαυξημένη κατά 12 μέτρα. 

2. Αποφαίνεται ότι δεν υπάρχει παλαιός αιγιαλός. 

3. Εντός του αιγιαλού υπάρχουν ιδιοκτησίες οι οποίες 
έχουν αποτυπωθεί επί του τοπογραφικού. 

4. Εντός της ζώνης του αιγιαλού δεν υπάρχουν κτί¬ 
σματα. 

5. Δεν καθορίζεται ζώνη παραλίας επειδή η οριογραμμή 
του αιγιαλού τέμνει τις ιδιοκτησίες καθ’ όλο το μήκος αυτής. 

Η Επιτροπή 

ΑΙΚΑΤΕΡΙΝΗ ΣΤΒΑΚΤΑΚΗ - ΙΩΑΝΝΗΣ ΛΑΜΠΡΟΥ 
ΘΕΜΙΣΤΟΚΛΗΣ ΠΑΠΑΙΩΑΝΝΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρι β. ΔΠ/ΠΜ/ο ικ/6673/269 (2) 

Αναστολή έκδοσης οικοδομικών αδειών και εκτέλεσης οι¬ 
κοδομικών εργασιών στα Ο. Τ. 38, 54, 63 και 64 του ρυ¬ 
μοτομικού σχεδίου της (κάτω) Περσίας της Κοινότητας 
Περσίας (Ν, Θεσσαλονίκης). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Το Ν.Δ. της 17.7.23 «περί σχεδίων πόλεων και κωμών 
του κράτους κ.λπ.» (ΦΕΚ 228 Α') και ειδικότερα τα άρθρα 
8, 70 και 85Α όπως τροποποιήθηκε μεταγενέστερα και 
ισχύει. 

2. Το Π.Δ. 183/86 «έγκριση τροποποιήσεων σχεδίων 
πόλεων και καθορισμός όρων και περιορισμών δόμησης 
από τους Νομάρχες» (ΦΕΚ 70 Α'). 

3. Τη γνώμη του Συμβουλίου Χωροταξίας Οικισμού και 
Περιβάλλοντος Ν. Θεσσαλονίκης όπως διατυπώθηκε στην 
1005/93 πράξη του μετά τη σχετική από 10.11.94 εισή¬ 
γηση του Τμήματος Πολεοδομικών Μελετών της Δ/νσης 
Πολεοδομίας Θεσσαλονίκης, αποφασίζουμε: 

Αρθρο 1 
Ρυθμίσεις 

1. Αναστέλλεται η χορήγηση οικοδομικών αδειών επί έξι 
(6) μήνες στα οικοδομικά τετράγωνα 38, 54, 63 και 64 του 


ρυμοτομικού σχεδίου της (κάτω) Περσίας Κοινότητας Πε¬ 
ρσίας τα οποία περικλείονται με κυανή γραμμή στο διά¬ 
γραμμα κλίμακας 1:5.000 που θεωρήθηκε από την Προϊ- 
σταμένη της Δ/νσης Πολεοδομίας Θεσσαλονίκης και συ¬ 
νοδεύει την παρούσα. 

2. Αναστέλλεται η εκτέλεση οικοδομικών αδειών επί έξι 
(6) μήνες σε ζώνες, πλάτους είκοσι (20) μέτρων εκατέρω¬ 
θεν των υφισταμένων οχθών των τμημάτων του ρέμματος 
που διασχίζουν τα ίδια πιο πάνω Ο.Τ. 38,54,63 και 64 του 
ρυμοτομικούο σχεδίου της (κάτω) Περσίας. 

Άρθρο 2 
Κάλυψη δαπάνης 

Από τις διατάξεις της παρούσης δεν προκαλείται δα¬ 
πάνη σε βάρος του κρατικού προϋπολογισμού ή του προϋ¬ 
πολογισμού της κοινότητας Περσίας. 

Άρθρο 3 

Δημοσίευση - Ισχύς 

Η ισχύς της να αρχίσει από τη δημοσίευσή της στην 
Εφημερίδα της Κυβερνήσεως. 

Η παρούσα μαζί με το διάγραμμα που τη συνοδεύει να 
δημοσιευθούν στην Εφημερίδα της Κυβερνήσεως. 

Θεσσαλονίκη, 17 Φεβρουάριου 1995 

0 Περιφερειακός Διευθυντής 
ΧΡ. ΓΚΟΣΛΙΟΠΟΥΛΟΣ 

Αριθ. 0 (κ. 1031 ( 3 ) 

Αναστολή έκδοσης οικοδομικών αδειών και εκτέλεσης οι¬ 
κοδομικών εργασιών στα Ο.Τ. 90-92 του εγκεκριμένου 
ρυμοτομικού σχεδίου πόλεως Αγίων θεοδώρων Ν. Κο¬ 
ρινθίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΟΡΙΝΘΙΑΣ 
Έχοντας υπόψη; 

1 · Τις διατάξεις του από 17.7.1923 Ν.Δ/τος όπως μετα¬ 
γενέστερα τροποποιήθηκαν και συμπληρώθηκαν και ειδι¬ 
κότερα το άρθρο 8 και 85/Α. 

2. Τις διατάξεις του'Α.Ν. 314/1968 (ΦΕΚ 477Α) όπως 
μεταγενέστερα τροποποιήθηκαν και συμπληρώθηκαν με 
το υπ’ αριθ. 1018/71 Ν.Δ/γμα (ΦΕΚ 220Α). 

3. Τις διατάξεις του υπ’ αριθ. 183/1986 Π.Δ/τος (ΦΕΚ 
70/Α). 

4. Την με αριθμό 25/20.2.1995 απόφαση του Δημοτι¬ 
κού Συμβουλίου Αγίων Θεοδώρων, πρακτικό 5. 

Αρθρο 1 

Εγκρίνεται η αναστολή χορήγησης οικοδομικών αδειών 
και εκτέλεσης οικοδομικών εργασιών για έξι (6) μήνες στα 
Ο.Τ. 90-92 του εγκεκριμένου ρυμοτομικού σχεδίου πό¬ 
λεως Αγίων θεοδώρων, όπως αυτό τροποποιήθηκε με την 
οικ. 8034/3.10.1991 απόφαση Νομάρχη (ΦΕΚ 737/Δ/ 
29.10.1991) εν όψη της τροποποίησης στα εν λόγω Ο.Τ. 
90-92 για τη δημιουργία χώρου πλατείας και συγκεκρι¬ 
μένα για τις ιδιοκτησίες των α) Δημητρίου Αθαν. Δέδε, β) 
Φωτεινής - Σοφίας Παπαθάνου. γ) Αλεξάνδρας χας Αλεξ. 
Μελέτη και δ) Ηλία Λουκά. 

Άρθρο 2 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Αγίων 
θεοδώρων (αριθ. 501/27.2.95 βεβαίωση του Δήμου). 

Άρθρο 3 

Η ισχύς της απόφασης αυτής αρχίζει από την ημερομη¬ 
νία δημοσίευσης της στην Εφημερίδα της Κυβερνή- 
σεως. 

Η απόφαση αυτή να δημοοιευθεϊ στην Εφημερίδα της 
Κυβερνήσεως. 

Κόρινθος. 1 Μαρτίου 1995 

0 Περιφερειακός Διευθυντής 

I. ΣΤΑΥΡΑΚΑΣ 

-♦- 

Αριθ. 364 (4) 

Αποστάσεις οικοδομών από δρόμους, στους οικισμούς με 
πληθυσμό κάτω των 2 000 κατοίκων. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΧΙΟΥ 
Έχοντας υπόψη; 

1. Το Π.Δ. 24.4/3.5.85/ΦΕΚ 181 Δ', όπως τροποποιή¬ 
θηκε τελευταία με το Π.Δ. 25.4/16.5.89/ΦΕΚ 293 Δ' περί 
όρων δόμησης οικισμών κάτω των 2000 κατοίκων, άρθρο 
6 παρ. 58. 


2. Την προηγούμενη απόφασή μας με αριθμό 3200/ 
30.9.93 σχετική με το θέμα. 

3. Την απόφαση 11/95 ίου Κ.Σ. Κοινότητας θυμιανών, 
που ζητά ακύρωση της παραπάνω απόφασή μας. 

4. Την κατά πλειοψηφία γνωμοδότηση του Συμβουλίου 
Χωροταξίας Ν. Χίου, όπως αυτή εκφράστηκε στο πρα¬ 
κτικά του της 2.2.95, θέμα Ιο. 

5. Το γεγονός ότι η απόφασή μας αυτή δεν επιβαρύνει 
τον κρατικό προϋπολογισμό, αποφασίζουμε: 

1. Καθορίζουμε υποχρεωτική απόσταση των οικοδομών 
από τους κεντρικούς δρόμους των οικισμών κάτω των 
2000 κατοίκων του Ν. Χίου, όπου υπήρχε αυτός ο περιορι¬ 
σμός με τις προηγούμενες αποφάσεις, (6) έξι μέτρα από 
το όριο του κοινόχρηστου χώρου - δρόμου, για τις Κοινότη¬ 
τες θυμιανών. Αμάδων και τους Δήμους Μοστιχοχωρΐων 
και Ιωνίας. 

2. Οικοδομικές άδειες που έχουν εκδοθεί εκτελούνται 
ή αναθεωρούνται σύμφωνα με τις προϊσχύουσες διατά¬ 
ξεις. 

3. Μελέτες που έχουν υποβληθεί για έκδοση οικοδομι¬ 
κών αδειών χορηγούνται σύμφωνα με τις διατάξεις της πα¬ 
ρούσας απόφασης. 

Η παρούσα απόφαση να δημοοιευθεϊ στην Εφημερίδα 
της Κυβερνήσεως. 

Χίος, 3 Φεβρουάριου 1995 

Ο Περιφερειακός Διευθυντής 
ΚΩΣΤΑΣ ΓΑΛΙΑΤΣΑΤΟΣ 

-♦- 

ΑΝΑΚΟΙΝΩΣΕΙΣ 

Αριθ. 3802 ( 5 ) 

Παρακατάθεση αποζημίωσης για την απαλλοτρίωση λόγω 
ρυμοτομίας στην Κομοτηνή. 

Ο ΔΗΜΑΡΧΟΣ ΚΟΜΟΤΗΝΗΣ 
Έχοντας υπόψη: 

1. Τις διατάξεις του από 17.7,1923 Ν.Δ/τος «περί σχε¬ 
δίων πόλεων κ.λπ.» όπως συμπληρώθηκε και τροποποιή¬ 
θηκε. 

2. Το Ν.Δ. 797/1971 «περί κωδικοποιήσεως των περί 
αναγκαστικών απαλλοτριώσεων διατάξεων». 

3. Το από 22.9.1933 Δ/γμα «περί εγκρίσεως σχεδίου 
ρυμοτομίας της πόλεως Κομοτηνής» όπως τροποποιή¬ 
θηκε μεταγενέστερα. 

4. Τις πράξεις αριθ. 1Α/91 και 12/92 που αφορούν τη 
διάνοιξη τμήματος της οδού Γρ. Μαρασλή και της οδού 
Απ. Αποστολίδη όπως συντάχθηκαν από το Τ.Π.Π.Ε.Ν. 
Ροδόπης και νόμιμα κυρώθηκαν με τις αριθ. 5691/93 και 
3901/91 αποφάσεις του Νομάρχη Ροδόπης. 

5. Τις αριθ. 21/93 και 43/93 αποφάσεις του Μονομε¬ 
λούς Πρωτοδικείου Ροδόπης, ανακοινώνουμε: 

Προς γνώση των κεκτημένων ή αξιούντων δικαιώματα 
κυριότητας νια τα απαλλοτριωθέντα εδαφικά και κτιριακά 
τμήματα λόγω ρυμοτομίας για την οριστική και σύμφωνα 
με το ισχύον σχέδιο πόλης Κομοτηνής, εφαρμογή του σχε¬ 
δίου για τη διάνοιξη τμήματος της οδού Γρ. Μαραολή και 
της οδού Απ. Αποστολίδη όπως επίσης και των τυχόν επί 

τούτων εγγεγραμμένων ενυποθήκων ή κατασχόντων δα¬ 
νειστών ή τρίτων διεκδικητών, ότι κατατέθηκε στο Γρα¬ 
φείο του Ταμείου Παρακαταθηκών και Δανείων στην Κο¬ 
μοτηνή. 

Α. Σύμφωνα με την πράξη 1Α/91, υπέρ: 

1) Της ιδιοκτησίας αριθ. (4), με φερόμενους ιδιοκτήτες 
τους Μεχμέτ Αμέτ και Ρετζέπ Αλή, το ποσό των τριών εκα¬ 
τομμυρίων πεντακοσίων τριάντα πέντε χιλιάδων τριακο- 
σίων δρχ. (3.535.300) με το υπ' αριθ. 32884/20.1.95 
γραμμάτιο σύστασης παρακαταθήκης. 

2) Της ιδιοκτησίας αριθ. (10), με φερόμενο ιδιοκτήτη 
τον Χουσεΐν Χασάν Μολλά Μουσταφά, το ποσό των δέκα 
εκατομμυρίων διακοσίων ογδόντα πέντε χιλιάδων διακο- 
σίων δρχ. (10.285.200) με το υπ' αριθ. 32883/20.1.95 
γραμμάτιο σύστασης παρακαταθήκης. 

3) Τής ιδιοκτησίας αριθ. (5) με φερόμενο ιδιοκτήτη το 
Στυλιανό Παράσχου, το ποσό των δύο εκατομμυρίων ενε¬ 
νήντα δύο χιλιάδων εννιακοσίων δρχ. (2.092.900) με το 
υπ’ αριθ. 32882/20.1.95 γραμμάτιο σύστασης παρακατα¬ 
θήκης. 

Β. Σύμφωνα με την πράξη 12/92, υπέρ: 

1) Της ιδιοκτησίας αριθ. (5), με φερόμενη ιδιοκτήτρια τη 
Σορηγιάννη Ελένη, το ποσό των οκτώ εκατομμυρίων πε¬ 
ντακοσίων εξήντα πέντε χιλιάδων οκτακόσιων ογδόντα 
δρχ. (8.565.880) με το υπ’ αριθ. 32885/20.1.95 γραμμά¬ 
τιο σύστασης παρακαταθήκης. 

2) Της ιδιοκτησίας αριθ. (3), με φερόμενη ιδιοκτήτρια τη 
Μαροϋλα Γεωργιάδου, το ποσό των δεκατριών εκατομμυ¬ 
ρίων επτακοσίων τεσσάρων χιλιάδων τριακοσίων είκοσι 
δρχ. (13.704.320) με το υπ’ αριθ. 32886/20.1.95 γραμ¬ 
μάτιο σύστασης παρακαταθήκης. 

3) Της ιδιοκτησίας αριθ. (21), με φερόμενο ιδιοκτήτη 
τον Χασάν Ρετζέπ, το ποσό των δύο εκατομμυρίων επτα¬ 
κοσίων ογδόντα τριών χιλιάδων δρχ. (2.783.000) με το υπ' 
αριθ. 32887/20.1,95 γραμμάτιο σύστασης παρακαταθή¬ 
κης. 

4) Της ιδιοκτησίας αριθ. (11), με φερόμενο ιδιοκτήτη το 
Σάββα Τσιμπιρίδη, το ποσό των έντεκα εκατομμυρίων δε¬ 
καοκτώ χιλιάδων οκτακόσιων δρχ. (11.018.800) με το υπ’ 
αριθ. 32888/20.1.95 νραμμάτιο σύστασης παρακαταθή¬ 
κης. 

5) Της ιδιοκτησίας αριθ. (13), με φερόμενο ιδιοκτήτη 
τον Κάργα Ηλϊα, το ποσό των διακοσίων ογδόντα πέντε χι¬ 
λιάδων ογδόντα δρχ. (285.080) με το υπ’ αριθ. 32889/ 
20 1.95 γραμμάτιο σύστασης παρακαταθήκης. 

6) Της ιδιοκτησίας αριθ. (19) με φερόμενη ιδιοκτήτρια 
την Χρυσούλα Οβαλίδου, το ποσό των δύο εκατομμυρίων 
πεντακοσίων εβδομήντα τεσσάρων χιλιάδων οκτακόσιων 
δρχ. (2.574.800) με το υπ’ αριθ. 32890/20.1.95 γραμμά¬ 
τιο σύστασης παρακαταθήκης. 

8) Της ιδιοκτησίας αριθ. (33), με φερόμενες ιδιοκτή- 
τριες τις Αικατερίνη και Σύρμω ΓΙολυμενίδου, το ποσό των 


πέντε εκατομμυρίων δρχ. (5.000.000) με το υπ' αριθ. 
32892/20.1.95 γραμμάτιο σύστασης παρακαταθήκης. 

9) Της ιδιοκτησίας αριθ. (31), με φερόμενη ιδιοκτήτρια 
την Άννα Λεονταρίδου, το ποσό των δύο εκατομμυρίων 
είκοσι δύο χιλιάδων δρχ. (2.022.000) με το υπ' αριθ. 
32893/20.1.95 γραμμάτιο σύστασης παρακαταθήκης. 

10) Της ιδιοκτησίας αριθ. (15), με φερόμενη ιδιοκτήτρια 
την Χρυσούλα Κακαζάνη, το ποοό του ενός εκατομμυρίου 
εκατόν εβδομήντα επτά χιλιάδων διακοσίων δρχ. 
(1.177.200) με το υπ’ αριθ. 32894/20.1.95 γραμμάτιο 
σύστασης παρακαταθήκης. 

11) Της ιδιοκτησίας αριθ. (8) με φερόμενη ιδιοκτήτρια 
την Αικατερίνη Τσαλίκη, το ποσό των τριών εκατομμυρίων 
τετρακοσϊων ενενήντα μιας χιλιάδων τετρακοσϊων σαρά¬ 
ντα δρχ. (3.491.440) με το υπ' αριθ. 32897/20.1.95 
γραμμάτιο σύστασης παρακαταθήκης. 

12) Της ιδιοκτησίας αριθ. (4), με φερόμενο ιδιοκτήτη το 
Ελληνικό Δημάσιο, το ποσό του ενός εκατομμυρίου εξα- 
κοσίων τριάντα μιας χιλιάδων διακοσίων σαράντα δρχ. 
(1.631.240) με το υπ’ αριθ. 32899/20.1.95 γραμμάτιο 
σύστασης παρακαταθήκης. 

Για τα παραπάνω γραμμάτια η συμβολαιογράφος Κομο¬ 
τηνής Ειρήνη Παπαϊωάννου - Τσούτσου συνέταξε την υπ’ 
αριθ. 13977/2.2.1995 πράξη παρακατάθεσης γραμμα¬ 
τίων. 

Η παρούσα απόφαση να δημοσιευθεϊ στην Εφημερίδα 
της Κυβερνήσεως. 

Κομοτηνή, 27 Φεβρουάριου 1995 
Ο Δήμαρχος 

ΓΕΩΡΓΙΟΣ ΠΑΠΑΔΡΙΕΛΛΗΣ 
--♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 1283/Δ/8.12.94 (σελίδα 12649) όπου δημο- 
σιεύθηκε η ΔΠ/ΠΜ/54155/2127/11.11.94 απόφαση Νο¬ 
μάρχη, διορθώνεται ο τίτλος (θέμα) της απόφασης στα πε- 
ριεχόμενα/θ.3) και στη σελίδα 12649 από το εσφαλμένο 
«Καθορισμός επιτρεπόμενης χρήσης τμήματος αγροτε¬ 
μαχίου για «κτηνοτροφικές εγκαταστόσεις - βουστάσιο» 
στην περιοχή του αγροκτήματος κοινότητας Ν. Μεσημ¬ 
βρία, νομού Θεσσαλονίκης» οτο ορθό «Καθορισμός επι¬ 
τρεπόμενης χρήσης για «κτηνοτροφικές εγκαταστάσεις - 
χοιροτροφεία» σε τμήματα του αγροτεμαχίου 486 της συ¬ 
μπληρωματικής διανομής 1972 Μαυρούδας (νομού Θεσ¬ 
σαλονίκης)». 

(Από τη Νομαρχία Θεσσαλονίκης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



